

**Қазақстан Республикасы Минералдық-шикiзаттық кешенiнiң ақпараттық-презентациялық орталығы туралы**

Қазақстан Республикасы Министрлер Кабинетiнiң Қаулысы 1995 жылғы 8 маусымдағы N 799

      Жер қойнауын пайдалану саласында ақпараттық-консультациялық
қызметтi жүзеге асыру үшiн және Қазақстан Республикасының
Минералдық-шикiзаттық кешенiне инвестициялар тартуды одан әрi
ынталандыру мақсатында Қазақстан Республикасы Министрлер Кабинетi
қаулы етедi:

      1. Қазақстан Республикасы Геология және жер қойнауын қорғау
министрлiгiнiң Геологиялық мұражайы мен "Минеральные ресурсы
Казахстана" журналы редакциясының негiзiнде бизнес клубымен
бiрге Қазақстан Республикасының Минералдық-шикiзаттық кешенiнiң
ақпараттық-презентациялық орталығын құру туралы Қазақстан
Республикасы Геология және жер қойнауын қорғау министрлiгiнiң
бастамасы қолдансын.

      2. Қазақстан Республикасының Минералдық-шикiзаттық кешенiнiң
ақпараттық-презентациялық орталығына өзiн-өзi ақтауды қамтамасыз
ету үшiн бизнестiк қызмет көрсетуге, сауда-тамақтандыру қызметiн
көрсетуге және спорт клубына рұқсат берiлсiн.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК